Държавен вестник, бр. 33, 2010 г., стр. 33

БРОЙ  33	
Д Ъ Р Ж А В Е Н  В Е С Т Н И К 	
СТР.  33  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ОБРАЗОВАНИЕТО, МЛАДЕЖТА 
И НАУКАТА
ЗАПОВЕД № РД-14-30 
от 12 април 2010 г.
На основание чл. 11, ал. 3 от Закона за народна-
та просвета и чл. 28, ал. 2, т. 1 във връзка с чл. 20, 
т. 1 и 3 от Наредба № 7 от 2001 г. за откриване, 
преобразуване, промени и закриване на частни 
детски градини и училища и във връзка с молба 
от лицето, получило разрешение за откриване на 
Частна детска градина „Съни“ – София, изменям 
Заповед № РД-14-132 от 2005 г. (ДВ, бр. 86 от 
2005 г.), както следва:
След думите „адрес: София, район „Подуяне“, 
ж. к. Левски В, бл. 5, до вх. А“ се добавя „София, 
район „Илинден“, ул. Кукуш 1 (в сградата на 
„Мобилтел“ – ЕАД)“. 
Министър: С. Игнатов
3553
ЗАПОВЕД № РД-14-31 
от 12 април 2010 г.
На основание чл. 11, ал. 3 от Закона за на-
родната просвета и чл. 28, ал. 2, т. 1 във връзка 
с чл. 20, т. 7 от Наредба № 7 от 2001 г. за откри-
ване, преобразуване, промени и закриване на 
частни детски градини и училища и във връзка 
с молба от лицето, получило разрешение за от-
криване на Средно общообразователно духовно 
училище – Момчилград, изменям Заповед № РД 
14-72 от 1992 г. (ДВ, бр. 83 от 1992 г.), изменена и 
допълнена със Заповед № РД 14-44 от 21.ІV.2007 г., 
както следва:
Изречението „Училището се управлява и пред-
ставлява от Сами Хюсеин Сюлейман“ се заменя 
с „Училището се управлява и представлява от 
Али Насуф Халил“.
Министър: С. Игнатов
3554
92. – Министърът на образованието, младежта 
и науката и министърът на финансите на осно-
вание чл. 6, ал. 2 и чл. 7, ал. 1 от Закона за кре-
дитиране на студенти и докторанти утвърждават:
ТИПОВ ДОГОВОР ЗА КРЕДИТИРАНЕ 
НА СТУДЕНТИ И ДОКТОРАНТИ
Днес, .......................... г., в гр. София се сключи 
настоящият договор между:
Министъра на образованието, младежта и 
науката, от една страна,
и
Банка …, с адрес … , регистрирана … , пред-
ставлявана от … – … (Банката), от друга страна. 
На основание на чл. 6 от Закона за кредити-
ране на студенти и докторанти, в духа на доброто 
сътрудничество между държавата и банките,
СТРАНИТЕ СЕ СПОРАЗУМЯХА ЗА СЛЕДНОТО:
Г л а в а  п ъ р в а
ПРЕДМЕТ
Чл. 1. Настоящият типов договор урежда от-
ношенията между министъра на образованието, 
младежта и науката и Банката по повод участи-
ето им в системата за кредитиране на студенти 
и докторанти с държавна финансова подкрепа.
Г л а в а  в т о р а
ЗАДЪЛЖЕНИЯ НА СТРАНИТЕ
Чл. 2. (1) Задължения на Банката:
1. да одобрява, отпуска, обслужва и събира 
кредитите на студентите и докторантите в съот-
ветствие с изискванията на Закона за кредити-
ране на студенти и докторанти и на настоящия 
типов договор;
2. да предоставя на министъра на образова-
нието, младежта и науката информация:
а) за всеки сключен договор за кредит, както 
и за отказа за сключване на договор за кредит;
б) за предоговаряне на условията на сключени 
договори за кредит;
в) за размера на кредитните задължения, 
включващи главницата и лихвата, по отделни 
кредитополучатели, които формират общия 
размер на кредитите, отпуснати от Банката и 
гарантирани от държавата;
г) за изтичане на гратисния период и размера на 
гарантираното кредитно задължение, включващо 
главницата и лихвата към този момент, както и 
информация за погасителния план по кредита;
д) за настъпване на предсрочна изискуемост 
на кредитното задължение;
е) за погасяване на кредитното задължение;
ж) за други обстоятелства, свързани с креди-
тите, отпуснати по реда на Закона за кредитиране 
на студенти и докторанти;
3. да предоставя информация за обстоятелства-
та, които се вписват в регистъра по чл. 3, т. 5, 
както и за настъпили промени във вписаните 
обстоятелства;
4. да предоставя необходимите документи, 
свързани с активирането на средства от държав-
ната гаранция за кредитно задължение или част 
от него при спазване изискванията на Закона 
за кредитиране на студенти и докторанти и на 
настоящия договор.
(2) Информацията по ал. 1, т. 2, букви „а“, 
„б“, „г“, „д“ и „е“ се предоставя съгласно образец 
(приложение № 1) в 14-дневен срок от настъпване 
на съответното обстоятелство.
(3) Информацията по ал. 1, т. 2, буква „в“ 
се предоставя като обобщена справка съгласно